Hotelli territooriumil on külastajatele kasutamiseks kaks välibasseini, pallimängu väljakud (sh tennise ) ja väga hea varustusega jõusaal. Otse bangalost astud nii mereranda kui hüppad rattaselga.
#000002
Laagriala on eraldatud ja mõnusalt rahulik. Samas asume täpselt Santa Susanna keskuses, kus paiknevad restoranid, poed ja suvituslinna melu.
#000003
Avad hommikul silmad, päike paistab, astud otse rannaliivale, hüppad rattaselga ja nii saad alustada Hispaanias igat oma ägedat laagripäeva. Vahemere rannal aset leidev maanteeratta laager on mõeldud Sinu rattavormi parandamiseks ja sõidukilomeetrite kogumiseks. Sellest saab mõnus päikeseline start Sinu rattahooajale!
#000004
Innustav treener Raul Olle hoolitseb selle eest, et iga laagris osaleja saaks paraja kehalise koormuse ja just nii palju rattakilomeetreid, kui ta soovib! Igal päeval on plaanis sõita vähemalt 4-5 tundi. Täpne kilometraaž ja radade valik selgub kohapeal. Teede kvaliteet ja trasside mitmekesisus sealkandis on suurepärane. Mitte vähem oluline on ka see, et kohalik liikluskultuur on väga turvaline. Kõik mootorsõiduki juhid suhtuvad ratturitesse suure austusega ja teevad kõik selleks, et ratturid end sõiduteel turvaliselt ja mugavalt tunneks.
#000005
Kindel on see, et võtame maksimumi Hispaania päikesest ja suure osa ajast veedame ratta seljas. Loomulikult saab trennitempo ja raskusastme valikul määravaks Sinu isiklik vorm ja Sinu püstitatud eesmärgid!
#000006
Lisaboonuseks on see, et samal ajal ja samas kohas toimub Sparta treener Maris Kajari juhendamisel terviselaager. Kui tahad enda treeninguid vaheldusrikkamaks ja põnevamaks muuta, siis saad kaasa lüüa ka terviselaagri venitus-, jooga- ja jõutreeningutes.
#000007
Eriti äge on veel see, et Sa ei pea muretsema söögitegemise pärast, vaid saad keskenduda oma rattavormile ja nautida kohalike kokkade poolt valmistatud hommiku- ja õhtusööki mererannal asuvas kohvikus. Jah, see kõik on paketihinnas!
#000008
Kui Sa armastad rattasõitu, soovid parandada oma rattavormi ja koguda Hispaania suvesoojas vaheldurikastel maanteedel rattakilomeetreid, siis on see laager täpselt Sulle!
#000009
Oodatud ja tervitatud on nii alles uudistajad, asjaarmastajad kui ka juba kogenud ratturid. Laagri lähenemine on personaalne ja arvestab iga inimese eesmärkide ja treeningtasemega.
#000010
Camping Bon Repos bangalotel on otsene juurdepääs Santa Susanna rannale. Kohapeal on hooajaline välibassein (soojenduseta), merevaatega kohvik ja mitmekülgsed võimalused sportimiseks. Avarates puitbangalotes on lihtne ja modernne sisekujundus, mikrolaineahjuga kööginurk ning istumisala, kus on diivanvoodi ja lameekraaniga televiisor. Majutus on korraldatud 4- ja 5-kohalistes bangalotes kahestes tubades.
#000011
Hommiku- ja õhtusöögid on hotelli restoranis, lõunasöögid on võimalik soetada lisatasu eest kas hotelli restoranist või valmistada ise bangalos. Bangalote kööginurgad on varustatud kõikide vajalike tarvikutega (pliit, külmik, kõik nõud, potid-pannid). Näidismaja videoga saad tutvuda siin.
#000012
Kui tahad veeta puhkuse kogu oma pere või sõpradega Hispaania päikese all nii, et igaüks teist saab teha täpselt seda, mida hing ihkab, siis samas kohas toimub 23.- 30. aprillil ka Terviselaager. Rohkem infot leiad siit.
#000013
Ühine liikumisrõõm Hispaania päikese all. Tule koos pere, sõprade või iseendaga!
#000014
Organiseeritud trennid professionaalse treeneri käe all tagavad trennirõõmu ja annavad Sulle hea vormi!
#000015
Uued maanteed ja inspireeriv keskkond. Ainuüksi päikeseline mererand kutsub Sind rattasõitu nautima!
#000016
Transfeer Barcelona lennujaamast hotelli ja tagasi
Majutus 4- ja 5-kohalistes bangalotüüpi majades kahestes tubades
#000017
Paindlik tasumine: registreerimise järgselt edastame broneeringuarve (200 eur/inimene), mis kinnitab Sinu reisikoha. Ülejäänud reisipaketi summa tasumine 30 päeva enne reisi algust.
#000018
Raul on rahulik ja motiveeriv treener. Ta oskab rõõmu tunda algajate edusammudest ja innustab neid edasi tegutsema. Raul on aastaid treeninud nii tippe kui harrastajaid. Lisaks Vasaloppeti meistri tiitlile ja tulisele suusaarmastusele on Raul ka super rattavormis. Ta on aastaid tegutsenud ka rattatreenerina!
#000019